Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 248/13/2201	Dunajská Streda, 1.8.2014
EEČ : 2-16-229-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 250,00 € 
b.	Peňažná suma určená na všeobecne prospešné účely: 125,00 € 
c.	Suma odovzdaná štátu na peňažnú pomoc obetiam trestnej činnosti: 125,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dun.Streda pod spisovou značkou XXXXX
dňa 14. marca 2013 v čase o 17.40 hod medzi obcami Gabčíkovo a Baka v okrese XXXXX viedol po ceste II. triedy č. 506 autobus zn. Sor evidenčného čísla XXXXX kde v pravotočivej zákrute v km 18,00 v dôsledku nedostatočného venovania pozornosti vedeniu vozidla a nedostatočného sledovania situácie v cestnej premávke, prešiel s vozidlom do protismeru, kde prednou časťou vozidla narazil do prednej časti protiidúceho osobného motorového vozidla zn. Škoda Forman evidenčného čísla XXXXX vedeného poškodeným XXXXX a následne do osobného motorového vozidla zn. VW Touran evidenčného čísla XXXXX vedeného XXXXX, poškodený XXXXX XXXXX utrpel v dôsledku dopravnej nehody nasledovné zranenia: zlomeninu tela stehnovej kosti, liečenú operáciou, zlomeninu vretennej kosti vľavo liečenú operáciou, zlomeninu 1. predpriehlavkovej kosti s posunutím liečenú operáciou, otras mozgu, zlomeninu hrudnej kosti a zlomeninu 3. rebra vľavo, ktoré si vyžiadali liečbu spojenú s práceneschopnosťou v trvaní od 26 do 30 týždňov podľa znaleckého posudku,

Odôvodnenie: 
Uznesením vyšetrovateľa Okresného riaditeľstva Policajného zboru Odboru kriminálnej polície XXXXX ČVS: XXXXX zo dňa 11.4. 2014 bolo XXXXX vznesené obvinenie za prečin ublíženia na zdraví podľa § 157 ods. 1, ods. 2 písm. a) Tr. zák. na tom skutkovom základe tak, ako je to uvedené  vo výrokovej časti tohto uznesenia. 

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodený Árpád XXXXX dňa 4.7.2014 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že od obvineného nežiada odškodnenie nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu, zároveň vlastnoručne podpísal písomné vyhlásenia s označeným obsahom.

Zástupca Slovenského Vodohospodárskeho podniku, š.p., Banská Bystrica -riaditeľ odštepného závodu Bratislava XXXXX dňa 4.7.2014 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že obvinený z titulu odškodnenia, poukázal formou bankového prevodu poškodenej spoločnosti - Slovenský Vodohospodársky podnik, š.p., Banská Bystrica peňažnú sumu vo výške 376,80,- eur, čím považuje nároky na náhradu škody spoločnosti - Slovenský Vodohospodársky podnik, š.p., Banská Bystrica, ktorý zastupuje  vo vzťahu k obvinenému v predmetnej veci za plne uspokojené, zároveň vlastnoručne podpísal písomné vyhlásenie s označeným obsahom. 

Obvinený dňa 4.7. 2014 poukázal v prospech štátneho rozpočtu SR celkovú sumu vo výške 250,- eur , z ktorých 50 % t.j. 125,- eur je určených na všeobecne prospešné účely a to Občianskemu združeniu Potônska zem so sídlom Orechová Potôň 281 a 50 %, t.j. 125,- eur štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodení s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Ján Sklár
prokurátor